Københavns Adresseavis, 1768-08-05
Adskilligt Nyt. Kiøbenhavn. Fra Bryssel haves med Dags Post denne Efterretning af 27 Julii. Den 22 Dito om Aftenen ankom Hans Majestæt vor allernaadigste Konge over Land til Antwerpen, saasom det var Modvind til Vands fra Moer dyck. Hans Majestæt tog Qvarteer i Giestgiver=Huuset, Staden Bryssel kaldet. Den 23 Dito gav Hans Majestæt, den første Borgemester, Hr. Carl Friderich von Werwe, Ridder, saa og Raads=Pensionair Hr. Michael Thomas von Essen, en sær naadig Andientz; hvorefter Hans Majestæt, i Følge af disse Herrer og den Keyserlige GeneralLieutenant og Commandant i dette her værende Castel Hr. Pisa, begav sig hen at besee Dom=Kirken, Abbediet til St. Michael, Jesuiter=Collegium og deres anseeligste Bibliotheker, Maler=Academiet, adskillige Skilderier af den store Rubens, og nogle private Cabinetter, imod Aften ledsagede høybemeldte General=Lieutenant Hr. Pisaa og alle de fornemste Officierer af denne Besætning ved en SpadsereGang Hans Majestæt rundt omkring paa Volden af dette Castel, som Hertugen af Alba havde anlagt, hvilken Befæstning Hans Majestæt meget nøye betragtede tillige med Tøyhuuset, og hvorledes der endnu daglig blev arbeydet paa Fæstningen til dens ydermere befæstelse. Den 24de Dito og Eftermiddagen Kl. 1, begav Hans Majestæt Sig, efter holden Guds=Tieneste, videre paa Reysen til Mecheln, hvor Hans Majestæt blev complimenteret af den der værende commanderende Marechal de Camp, Herre af Navarro, og da Hans Majestæt der havde beseet Dom= og Tøyhuuset, begav Hans Majestæt sig paa Reysen, og om Aftenen Kl. 8, ankom lykkelig til Bryssel, Hoved=Staden, i de Østerrigske Nederlande, hvor Hans Majestæt aftraadde i det Høyfyrstelige Thurn= og Taxiske Hotel, som stod til Hans Majestæts Tieneste. Denne Aften lod Hans Majestæt Sig ikke complimentere, ligesom og Allerhøystsamme ey heller holdt aabent Taffel. Men den følgende Dag den 25 Dito Kl. 10 Formiddag, blev Hans Majestæt complimenteret af Hans Kongel. Høyhed, GeneralGouverneuren, Hertugen Prinds Carl af Lotthringen, af De Herrer Ministrer og af Adelen af den første Rang, hvorefter Hans Majestæt begav sig med Hans Kongelige Høyhed Prindsen og Prindsessen, hans Søster, til Tervuren, hvor de samtlig indtoge Middags=Maaltid, og om Aftenen indfandt sig ved den Franske Commoedie. Den 26 Dito indtog Hans Majestæt Middags=Maaltid hos den Keyserlige befuldmægtigede Minister i Nederlandene Hr. Greven af Cobenzel, bivaanede derefter den Franske Commoedie, og til Aften soupeerte hos den Kongel. Franske Minister ved dette Hoff, Hr. Greven af Dourville. Formedelst den besynderlige Opmærksomhed og Omhue, hvormed Hans Majestæt Kongen, siden Hans Regjærings Tiltrædelse har fundet Velbehag udi, at beskytte og forfremme Kunster og Videnskaber i Almindelighed, og særdeles at befordre hvert et Forslag og Foretagende, sigtendes til Ager=Dyrkningen og hele LandHuusholdningens Floer og Opkomst, har Hans Majestæt ikke alleneste anordnet et General=Land=Væsens Collegium, for at undersøge og overveye alt det som kan være tienligt til at forbedre og forfremme Land=Væsenet i Danmark, og især til at lette, for saavidt mueligt, Bondens Vilkaar, men ogsaa Allernaadigst besalet dette General=Land=Væsens Collegium, at indbyde enhver, som elsker og skiønner sit Fædrenelands bedre Opkomst, at indsende Afhandlinger over de Materier der lover en almindelig Nytte, J Følge af saadan Kongelig Allernaadigst befaling, er berorte General=Land=Væsens Collegium betænkt paa, at give enhver af Landets Børn Adgang til at indkomme med saadanne Forslage, som de meene at kunde contribere noget til disse Hans Kongelig Majestæts høypriseligste Hensigters Opnaaelse, fornemmelig derudi hvorledes Bondens Vilkaar uden andres Fornærmelse, kunde gjores bedre end de for nærværende Tid ere, det saa skadelige Fælledskab ophæves, Ager=Dyrkningen forbedres i alle fine Dele, og derved at formeere og forædle Landets naturlige Producter, saasom at forvandle unyttige Heeder, Moser og Moradser til got brugeligt Ager=Land og Eng=Bund, rettere at forarbeide og bedre at inddeele Sæde=Landet eller Markerne, at plante og saae visse nyttige Vexter, saasom Humble, Hør, Hamp o. s. v. at conservere og forbedre Engene og Græsningen, at oppelske Skov, at skaffe gode og bestandige Gierder og Diger, at befordre Qvæg Tillæg, Fæe=Drift, Stutterie, Fiskerie, Bie=Avling, med vidre Og da Allerhøystbemeldte Hans Kongelig Majestæt ynsker, at hver Fierding=Aar maae udsættes en vis Materie af Forestaaende, til Afhandling, og for den beste af saadanne Afhandlinger at uddeeles Præmie, samt at alle de af slige Afhandlinger, som befindes af den Vigtighed, at deres Bekiendtgiørelse kan være til nogen almindelig Nytte, maae under Forfatternes Navne, og uden deres videre Umag eller Bekostning, ved offentlig Tryk komme for Lyset, ligesom Hans Majestæt og Allernaadigst har forundt dette Collegio frie Porto; Altsaa ville enhver, som maatte finde Lyst og Drift hos sig herpaa at anvende Tid og Umag, efter Haanden, ligesom disse Poster offentlig vorder fremsat og bekiendtgjort, behage at indsende samme til General=Land=Væsenets Collegium. I øvrigt forsikkres hermed alle Vedkommende, at General Land=Væsenets Collegium vil holde sig det for den behageligste Pligt, at gjøre Hans Kongelig Majestæt de Mænd bekiendte, som ved deres Huld og Nidkierhed, i at forfatte nyttige og grundige Udarbeidelser, hielpe til herudi at befordre Kongens Lands=Faderlige Øyemeed, og derved giøre sig fortient af det almindelige Bedste, General=Land=Væsenets Collegium den 4 Maji 1768.